EkBass/fiwiki-20250220-pages-articles huggingface dataset:
Stefan Wyszyński

Stefan Wyszyński (3. elokuuta 1901 – 28. toukokuuta 1981) oli katolisen kirkon puolalainen pappi. Hän opiskeli Lublinin yliopistossa, sai lakitieteen tohtorin arvon ja vihittiin papiksi 1924. Hän toimi Lublinin piispana vuosina 1946–1948 ja sitten Varsovan ja Gnieznon arkkipiispana vuodesta 1948 kuolemaansa. Wyszyńskistä tehtiin kardinaali vuonna 1953. Hän joutui kuitenkin erimielisyyksiin Puolan hallituksen kanssa ja istui vangittuna vuoteen 1956 saakka. Vapautuksensa jälkeenkin konfliktit jatkuivat. Wyszyńskin ansioksi luetaan se, että paavi Johannes XXIII:n suhtautuminen kommunismiin lieveni. Wyszyńskiä seurasi Varsovan ja Gnieznon arkkipiispana Józef Glemp. ==Lähteet== ==Aiheesta muualla== *Catholic-hierarchy.org: Stefan Cardinal Wyszynski Luokka:Puolalaiset kardinaalit Luokka:Katoliset arkkipiispat Luokka:Vuonna 1901 syntyneet Luokka:Vuonna 1981 kuolleet
Turing-vahva

Laskettavuuden teoriassa esitetään useita toisiaan lähellä olevia termejä, jotka kuvaavat minkä tahansa tietokonejärjestelmän eli laskennallisen järjestelmän suorittamisen rajoja ("computational power"). Erilaisia tarkasteltavia järjestelmiä ovat muun muassa abstraktit koneet, virtuaalikoneet ja ohjelmointikielet. Määritelmiä: ;Turing-vahvuus (Turing- powerful) :Järjestelmä, joka voi "laskea" eli suorittaa minkä tahansa Turing- laskettavan funktion kutsutaan Turing-vahvaksi (). ;Turing-täydellisyys (Turing-complete) :Järjestelmä on Turing-täydellinen (), jos järjestelmä voi simuloida universaalia Turingin konetta. ;Turing-yhteensopivuus (Turing equivalence) :Turing-vahvaa järjestelmää kutsutaan Turing-yhteensopivaksi jos jokainen funktio, jonka se voi suorittaa, on myös Turing-vahva. Toisin sanoen, se laskee täsmälleen kaikki saman luokan funktiot, jotka Turing-konekin tekee. Vastaavasti Turing-yhteensopiva kone on sellainen, joka voi simuloida universaalia Turingin konetta tai jota universaali Turing-kone voi simuloida. Laskennan perusväittämässä, ns. Churchin–Turingin teesissä, on esitetty, että kaikki tunnetut Turing-vahvat järjestelmät ovat myös Turing-yhteensopivia. ;Laskennallinen universaalius :Järjestelmän sanotaan olevan universaali tiettyyn järjestelmien muodostamaan ryhmään nähden, jos se voi suorittaa jokaisen näiden järjestelmien funktion (tai voi simuloida näitä järjestelmiä). == Katso myös == * Chomskyn hierarkia == Kirjallisuutta == * Brainerd, W.S. & Landweber, L. H. (1974), Theory of Computation, Wiley. * Herken, Rolf (toim.): The Universal Turing Machine: A Half-Century Survey (1995), Springer Verlag. == Aiheesta muualla == * Giles, Jim: Simplest 'universal computer' wins student $25,000, New Scientist, 24. lokakuuta 2007. * Turing-täydellisyys C2-wikissä Luokka:Tietojenkäsittelyteoria
Kauppila

Kauppila voi tarkoittaa: ==Sukunimi== Kauppila on seuraavien suomalaisten sukunimi: *Anni-Maija Kauppila (s. 1995), jalkapalloilija *Anni-Sofia Kauppila (s. 1986), kirjailija *Antti Kauppila (s. 1932), lääkäri, professori *Antti Kauppila (s. 1989), jääkiekkoilija *Arvi Kauppila (1882–1931), yritysjohtaja *Elina Kauppila (s. 1979), tietokirjailija, kunnallispoliitikko, ympäristöaktivisti ja järjestötyöntekijä *Ensio Kauppila (1930–2014), valokuvaaja *Erkki Kauppila (1928–2009), poliitikko ja toimittaja *Impi Kauppila (1909–1991), runoilija *Jani Kauppila (s. 1980), jalkapalloilija *Jari Kauppila (s. 1974), jääkiekkoilija *Jonna Ziprus (o.s. Kauppila, s. 1977), Miss Suomi 1998, Miss Skandinavia 1999 *Kaarlo Kauppila (1893–1956), jääkäriluutnantti *Kari Kauppila (s. 1953), jääkiekkoilija *Kristiina Kauppila (s. 1992), salibandyn pelaaja *Matti Kauppila (s. 1945), poliitikko, Vasemmistoliiton ent. kansanedustaja *Mikko Kauppila (s. 1995), näyttelijä *Orvokki Kauppila (1929–2024), varatuomari, asianajaja ja Kokoomuksen kansanedustaja *Rachel Kauppila, fitness-ammattilainen sekä ravinto- ja kuntovalmentaja *Reijo Kauppila (Repa Rantsila, s. 1964), rumpali *Reijo A. Kauppila (s. 1942), psykologi, rehtori ja tietokirjailija *Seppo Kauppila (1938–2022), järjestöjohtaja, maanviljelysneuvos *Viljo Kauppila (1892–1976), jääkärieversti ja pankinjohtaja. ==Maantiede== *Kauppila (), kylä Inkerinmaalla Hietamäen luterilaisen seurakunnan alueella *Kauppila, osa-alue Kangasalla.
Entisten Punakaartilaisten Keskusjärjestö

Entisten Punakaartilaisten Keskusjärjestö oli 1940-luvulta 1980-luvulle saakka toiminut Suomen sisällissodan punakaartilaisten etujärjestö.Entisten Punakaartilaisten Keskusjärjestö Kansan Arkisto. Järjestö oli kommunistien hallinnassa, eli se ei edustanut kaikkia entisiä punakaartilaisia. == Historia == Vasemmistolaisten entisten punakaartilaisten julkinen yhteistoiminta alkoi jatkosodan päätyttyä. Aluksi aktivistit vaikuttivat Entisten Sotilaiden Toverikuntien Liitossa yhdessä sotilaiden, metsäkaartilaisten ja työvelvollisten kanssa. ESTL:n punakaartilaisten ensimmäinen erillinen valtakunnallinen edustajakokous järjestettiin Helsingissä elokuussa 1945. Kokous muun muassa asetti "V. 1918 Punakaartilaisten korvauskomitean", jonka tehtävänä oli edistää korvausten saamista sotilaille ja näiden omaisille. Lisäksi kaksi vuotta toiminut komitea keräsi tietoja sisällissodan tapahtumista. Toukokuun 1947 edustajakokouksessa perustettiin "Entisten Punakaartilaisten maatakäsittävä Keskustoimikunta", jolle punakaartiasiat siirtyivät ESTL:ltä. Toiminta virallistettiin 1952, jolloin rekisteröitiin Entisten Punakaartilaisten Keskusjärjestö. EPK:lla oli paikallisosastoja Helsingissä, Inkeroisessa, Järvenpäässä, Karkkilassa, Lahdessa, Laviassa, Lohjalla, Loimaalla, Oulussa, Perniössä, Porissa, Raumalla, Tampereella ja Turussa. == Helsingin Entiset Punakaartilaiset == Helsingin Entiset Punakaartilaiset erosi keskusjärjestöstä 1953. Se jatkoi toimintaansa vuoteen 1984, jolloin yhdistys luovutti varansa ja sekä hallussaan olleiden muistomerkkien hoitovastuun SKP:n Helsingin piirijärjestölle. Ne siirtyivät 1990 edelleen Helsingin Vasemmistoliitolle.Lausunto Santahaminassa sijaitsevan punaisten muistomerkin lahjoittamisesta Helsingin kaupungille Helsingin kaupunki. Viitattu 13.2.2014. Yhdistyksellä oli hoidossaan Santahaminan ja Tammisaaren vankileirien muistomerkit. == Entisten Punakaartilaisten Keskusjärjestön puheenjohtajat == * Herman Koskela 1945–1947 * Heikki Joki 1947–1952 * Evert Koponen 1952–1955 * Emil Tamminen 1955–1957 * Eino Kock 1957–1959 * Emil Tamminen 1959–1963 * Richard Jalovaara 1963–1969 * Jalmari Toivonen 1970–1978 * Evert Lehtonen 1978–1980 == Lähteet == Luokka:Entiset suomalaiset järjestöt Luokka:Suomen Kansan Demokraattinen Liitto Luokka:Punakaarti Luokka:Suomalaiset veteraanijärjestöt
Away

Away on espanjalaislähtöisen laulajan Enrique Iglesiasin ensimmäinen single hänen englanninkieliseltä kokoelmalevyltään Greatest Hits. Kappaleella laulaa myös sen tuottaja Sean Garrett. ”Away” julkaistiin iTunesissa ladattavaksi albumin julkaisupäivänä 11. marraskuuta 2008. Alun perin kappaleen oli tarkoitus olla mukana jo Garrettin aikaisemmin samana vuonna julkaistulla Turbo 919 -albumilla, mutta hän antoikin sen Iglesiasin esitettäväksi. Kappaleen musiikkivideo, jonka ohjasi Anthony Mandler, esitettiin ensimmäisen kerran TRL-kanavalla 12. marraskuuta. Luokka:Vuoden 2008 kappaleet Luokka:Enrique Iglesiasin kappaleet
August Hlond

August Hlond SDB (5. heinäkuuta 1881 – 22. lokakuuta 1948) oli katolisen kirkon vuonna 1927 nimitetty puolalainen kardinaali. Hän sai vihkimyksensä papiksi 23. syyskuuta 1905 ja piispaksi 3. tammikuuta 1926. Hlond nimitettiin vuonna 1925 Katowicen piispaksi. Kesäkuussa 1926 hän nousi Gniezno-Poznańin arkkipiispaksi, ja vuodesta 1946 kuolemaansa hän oli Gnieznon ja Varsovan arkkipiispana. Kardinaalina hän osallistui vuoden 1939 konklaaviin. Hän esitti eräissä kommenteissaan antisemitistisiä näkemyksiä.Anti-Semitism and the Search for a Catholic Modernity (sivu 4/22) Hlondin seuraajaksi Varsovan arkkipiispana astui Stefan Wyszyński. ==Lähteet== * Catholic-hierarchy.org: August Cardinal Hlond, S.D.B. Hlond, August Hlond, August Hlond, August Hlond, August
Naamioväijyt

Naamioväijyt (Pitangus) on tyrannien heimoon kuuluva lintusuku. Sukuun kuuluu kaksi lajia, joilla molemmilla on myös alalajeja. == Lajit == * Naamioväijy (Pitangus sulphuratus) * Pikkunaamioväijy (Pitangus lictor) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Pitangus Luokka:Tyrannit
Aleksander Kakowski

thumb|Aleksander Kakowski thumb|right|250px|Aleksander Kakowski bródno Aleksander Kakowski (5. helmikuuta 1862 – 30. joulukuuta 1938) oli katolisen kirkon 15. joulukuuta 1919 nimitetty puolalainen kardinaali. Hän sai vihkimyksensä papiksi 30. toukokuuta 1886 ja piispaksi 22. kesäkuuta 1913. Hän oli Varsovan arkkipiispana vuodesta 1913 kuolemaansa. ==Aiheesta muualla== *Catholic-hierarchy.org: Aleksander Cardinal Kakowski Luokka:Puolalaiset kardinaalit Luokka:Katoliset arkkipiispat Luokka:Vuonna 1862 syntyneet Luokka:Vuonna 1938 kuolleet
Coccinella

Coccinella on leppäkerttuihin (Coccinellidae) kuuluva kovakuoriaisten (Coleoptera) suku. == Lajeja niiden alasuvuissa == === Coccinella (Acoccinella) === === Coccinella (Chelonitis) === * Coccinella venusta === Coccinella (Coccinella) === * Coccinella ainu * Coccinella fulgida * Coccinella hasegawai * Kanervapirkko (Coccinella hieroglyphica) * Ahdepirkko (Coccinella magnifica) * Coccinella magnopunctata * Coccinella nigrovittata * Coccinella nivicola * Coccinella novemnotata ? * Viisipistepirkko (Coccinella quinquepunctata) * Coccinella sachalinensis * Coccinella saucerottei * Coccinella sedakovi * Seitsenpistepirkko (Coccinella septempunctata) * Coccinella transversoguttata * Kolmivyöpirkko (Coccinella trifasciata) === Coccinella (Neococcinella) === * Meripirkko (Coccinella undecimpunctata) eli 11-pistepirkko === Coccinella (Spilota) === * Coccinella miranda * Coccinella undecimpunctata == Aiheesta muualla == *Laji.fi: Coccinella *iNaturalist: Suku Coccinella *Suomen leppäkertut *Iowa State University, Bug Guide: Genus Coccinella *ITIS: Coccinella *University of Michigan, Animal Diversity Web (ADW): Coccinella *National Center for Biotechnology Information (NCBI): Coccinella, Taxonomy *Pherobase: Semiochemicals of Genus Coccinella Luokka:Leppäkertut
Henryk Muszyński

Henryk Józef Muszyński (s. 20. maaliskuuta 1933 Koscierzyna) on puolalainen roomalaiskatolinen arkkipiispa. Hänet vihki papiksi Chelmnon hiippakuntaan Kazimierz Jósef Kowalski 28. huhtikuuta 1957. Hänet nimitettiin Chelmnon vihkipiispaksi ja Villa Regiksen titulaaripiispaksi 23. helmikuuta 1985. Piispaksi vihkiminen seurasi 25. maaliskuuta. Pääkonsekraattorina toimi Józef Glemp, jota avustivat Marian Przykucki ja Zygfryd I. Kowalski.Catholic- Hierarchy.org: Archbishop Henryk Józef Muszyński Muszyński sai 19. joulukuuta 1987 nimityksen Włocławekin hiippakunnan piispaksi ja 25. maaliskuuta 1992 Gnieznon arkkihiippakunnan arkkipiispaksi. Hän jäi eläkkeelle 8. toukokuuta 2010. == Lähteet == Luokka:Katoliset arkkipiispat Luokka:Puolalaiset papit Luokka:Kašubit Luokka:Vuonna 1933 syntyneet Luokka:Elävät henkilöt
Coronelin meritaistelu

Coronelin taistelu käytiin 1. marraskuuta 1914 Saksan keisarikunnan laivaston ja Britannian kuninkaallisen laivaston osaston välillä Tyynellämerellä osana ensimmäistä maailmansotaa. Taistelu käytiin chileläisen Coronelin satamakaupungin edustalla ja se päättyi saksalaisten murskavoittoon. Taistelua seurasi 8. joulukuuta käyty Falklandsaarten taistelu, jonka britit voittivat. ==Taistelu== Saksalainen vara-amiraali Maximilian von Spee komensi Saksan Itä- Aasian laivuetta. Japanilaiset valtasivat laivueen tukikohdan Kiinan Tsingtaossa syyskuussa 1914. Von Spee oli sodan syttyessä merellä. Hänen Japanin ja Australian laivastoja taitavasti kartellut risteilijäosastonsa muodosti vakavan uhan ympärysvaltojen merenkululle Tyynellämerellä. Risteilijöitä etsimään lähetettiin myös brittiläinen Länsi-Intian laivastoasema kontra-amiraali Christopher Cradockin komennossa. Von Speen osastoon kuuluivat modernit panssariristeilijät Scharnhorst ja Gneisenau sekä kevyet risteilijät Nürnberg, Leipzig ja Dresden. Cradockin osastoon kuuluivat vanhentuneet panssariristeilijät Good Hope ja Monmouth, moderni kevyt risteilijä Glasgow ja apuristeilijä Otranto. Brittien alukset olivat vanhentuneita ja niiden miehistö kokematonta Glasgow’ta lukuun ottamatta. Taistelulaiva Canopus ja panssariristeilijä Kent olivat tulossa osastolle vahvistukseksi, mutta ne eivät ehtineet tavoittaa Cradockin osastoa ennen taistelua. Cradock tiesi osastonsa olevan alivoimainen ja aavisteli pahaa. Samaan aikaan von Spee oli päättänyt siirtyä Tyyneltämereltä Atlantille, kun ympärysvallat olivat vahvistaneet voimiaan Tyynellämerellä. Von Spee ja Cradock kohtasivat yllättäen toisensa Chilen rannikon edustalla. Brittien alusten tulivoima ja panssarointi olivat heikkoja ja miehistö kokematonta, ja taistelu päättyi heidän kannaltaan surkeasti. Panssariristeilijät Good Hope ja Monmouth upposivat vieden mukanaan kaikki 1 600 miehistöjen jäsentä, Cradock heidän joukossaan. Molemmat muut brittien alukset pakenivat. Saksalaisten tappiot jäivät kolmeen haavoittuneeseen. Kyseessä oli Britannian kuninkaallisen laivaston ensimmäinen tappio suurten pinta-alusten taistelussa yli sataan vuoteen. Von Speen risteilijälaivaston takaa-ajoon lähettiin lisää joukkoja, ja se tuhoutui Falklandsaarten taistelussa 8. joulukuuta jouduttuaan taisteluun ylivoimaisia taisteluristeilijöitä vastaan. Von Spee kaatui, samoin hänen molemmat poikansa. ==Muuta== Coronelin meritaistelun muistoksi on nimetty Kanadan Brittiläisessä Kolumbiassa silloisen Royal Roads Military Collegen, nykyisen Royal Roads Universityn, kirjasto Coronel Memorial Library. ==Lähteet== * ===Viitteet=== == Aiheesta muualla == * Luokka:Ensimmäisen maailmansodan meritaistelut Luokka:Chilen historia Luokka:Vuoden 1914 sotahistoria Luokka:Yhdistyneen kuningaskunnan taistelut
Rockology

Rockology on Kiss-yhtyeen entisen rumpalin Eric Carrin sooloalbumi vuodelta 1999. Vaikka Carr itse oli kuollut jo vuonna 1991, albumi päätettiin julkaista, koska materiaali oli Bruce Kulickin mielestä hienoa, ja se olisi kunnianosoitus Carrille. Kappaleet ovat peräisin jo 1980-luvun alusta. Useita kappaleita aiottiin käyttää Kiss-albumeissa, esimerkiksi ”Eyes of Love” ja ”Somebody’s Waiting”. Muut kappaleet kuten ”Too Cool For School” ja ”Nasty Boys” oli tehty Carrin Rockheads-nimiseen animoituun televisiosarjaan, jota ei koskaan julkaistu. ==Kappaleet== # # # # # # # # # # # # ==Kokoonpano== *Eric Carr – rummut, laulu, kosketinsoittimet, akustinen kitara, basso *Bruce Kulick – soolokitara, rytmikitara, taustalaulu *Adam Mitchell – kosketinsoittimet, taustalaulu ==Lähteet== ==Aiheesta muualla== *Interview with Adam Mitchell Luokka:Vuoden 1999 albumit Luokka:Yhdysvaltalaiset albumit
Jesse B. Blayton Sr.

Jesse B. Blayton Sr. (6. joulukuuta 1897 Fallis, Oklahoma - 7\. syyskuuta 1977) oli yhdysvaltalainen tilintarkastaja ja ensimmäinen afroamerikkalainen radioaseman omistaja. Blayton opiskeli Chicagon yliopistossa. Hän muutti Atlantaan 1922 ja kuusi vuotta myöhemmin hänestä tuli Georgian ensimmäinen afroamerikkalainen laillistettu tilintarkastaja. 1940-luvulla Blaytonista tuli pankinjohtaja ja Atlantan yliopiston professori. Vuonna 1949 hän osti WERD- radioaseman ja nimitti poikansa Jesse B. Blayton Jr.:n aseman johtoon. WERD menestyi erityisesti afroamerikkalaiseen yleisön keskuudessa, ja aseman DJ:stä, Jack Gibsonista, tuli Atlantan suosituin tiskijukka. 1960-luvulla asema antoi lähetysaikaa kansalaisoikeusaktivisteille. Blayton myi aseman 1968. Jesse B. Blayton Sr. nimettiin Radio Hall of Fameen vuonna 1995. ==Lähteet== *Radio Hall of Fame: Jesse B. Blayton Sr. ==Aiheesta muualla== *Jesse B. Blayton Sr. Biography *The First African-American Radio Station Owner: Jesse B. Blayton Sr. Luokka:Yhdysvaltalaiset yrittäjät Luokka:Radio Hall of Fame Luokka:Vuonna 1897 syntyneet Luokka:Vuonna 1977 kuolleet
Michael Kpakala Francis

Michael Kpakala Francis (12. helmikuuta 1936 – 19. toukokuuta 2013) oli liberialainen roomalaiskatolinen arkkipiispa. Hänet vihittiin papiksi 4. elokuuta 1963. Hän sai 28. lokakuuta 1976 nimityksen Monrovian apostoliseksi vikaariksi ja Ausuccuran titulaaripiispaksi. Piispaksi vihittäessä 19. joulukuuta pääkonsekraattorina toimi Francis Carroll, jota avustivat Joseph Henry Ganda ja Boniface Nyema Dalieh.Catholic-Hierarchy.org: Archbishop Michael Kpakala Francis Monroviasta tuli arkkihiippakunta 19. joulukuuta 1981Catholic-Hierarchy.org: Archdiocese of Monrovia ja Francisista sen arkkipiispa. Francis jäi eläkkeelle 12. helmikuuta 2011, jolloin hänen seuraajakseen tuli Lewis Zeigler. == Lähteet == Luokka:Liberialaiset papit Luokka:Katoliset arkkipiispat Luokka:Vuonna 1936 syntyneet Luokka:Vuonna 2013 kuolleet
Gary McKinnon

Gary McKinnon (s. 10. helmikuuta 1966) on skotlantilainen krakkeri, joka murtautui vuosina 2001 ja 2002 Yhdysvaltain puolustushallinnon ja avaruushallinto NASAn tietoverkkoihin. Amerikkalaisten viranomaisten mukaan McKinnon varasti lähes tuhat salasanaa ja tuhosi myös joitakin tiedostoja. McKinnon kertoi motiivikseen todisteiden etsimisen viranomaisten pimittämistä ufo-salaisuuksista. McKinnon kuvaili tietomurtoja "naurettavan helpoiksi" ja moitti Yhdysvaltain puolustushallinnon tietoturvaa olemattomaksi. Britannian korkein oikeusaste eli parlamentin ylähuone päätti elokuussa 2008 luovuttaa McKinnonin Yhdysvaltoihin oikeuteen. McKinnon valitti päätöksestä Euroopan ihmisoikeustuomioistuimeen, mutta se hylkäsi valituksen saman kuun aikana. Viimeisenä keinonaan hän pyysi sisäministeri Alan Johnsonia purkamaan päätöksen, mutta Johnson katsoi marraskuussa 2009, että luovutus ei ole ristiriidassa ihmisoikeuksien kanssa. Silloinen sisäministeri Theresa May kielsi 16. lokakuuta 2012 McKinnonin luovuttamisen Yhdysvaltoihin, koska lääketieteellisten todisteiden mukaan McKinnon, jolla on diagnosoitu Aspergerin oireyhtymä, voisi yrittää itsemurhaa. Päätöstä ei otettu hyvin vastaan Yhdysvalloissa. Esimerkiksi Valkoisen talon neuvonantaja David Rivkin moitti ratkaisua naurettavaksi. (Arkistolinkki) Lisäksi brittiläinen The Daily Telegraph -lehti kertoi, että Yhdysvaltain oikeusministeri Eric Holder ei päätöksen vuoksi suostunut edes ottamaan vastaan sisäministeri Mayn puheluita. Myöhemmin Holder kuitenkin vakuutti Radio 4:n Today Programmen haastattelussa, että hänellä on hyvät välit sisäministeri Mayn kanssa, vaikka Yhdysvallat olikin pettynyt päätökseen olla luovuttamatta McKinnonia. Joulukuussa 2012 ilmoitettiin, että McKinnonia ei aseteta tietomurroista syytteeseen edes Isossa-Britanniassa. Oikeudenkäynnin järjestämistä pidettiin hankalana, koska todisteita ja todistajia olisi pitänyt tuoda Yhdysvalloista Britanniaan. McKinnonia uhkasi Yhdysvalloissa jopa 70 vuoden vankeustuomio. Asianajajansa mukaan hän olisi voinut joutua Guantanamo Bayn vankileirille.Helsingin Sanomat 30.7.2008: Pentagonin verkkoon ufojen perässä murtautunut britti luovutetaan USA:han (Arkistoversio Archive.is 26.5.2012) == Lähteet == Luokka:Vuonna 1966 syntyneet Luokka:Krakkerit Luokka:2000-vuosikymmenen oikeustapaukset Luokka:Skotlantilaiset henkilöt Luokka:Elävät henkilöt
Rockheads

Rockheads on Kiss-rumpali Eric Carrin EP-levy, joka sisältää varhaisia 1980-luvulla tehtyjä kappaleita. Se julkaistiin vuonna 2001. ==Kappalelista== #"Too Cool For School" #"Tiara" #"Can You Feel It?" #"Nasty Boys" ==Kokoonpano== *Eric Carr – rummut, laulu, koskettimet, basso *Bruce Kulick – soolokitara, rytmikitara, taustalaulu *Adam Mitchell – koskettimet, taustalaulu Luokka:Vuoden 2001 EP:t Luokka:Yhdysvaltalaiset albumit
Amilcare Malagola

Amilcare Malagola (24. joulukuuta 1840 Modena – 22. kesäkuuta 1895 Modena) oli italialainen kirkonmies. Hän sai katolisen vihkimyksensä papiksi 19. joulukuuta 1863 ja piispaksi 9. heinäkuuta 1876. Kardinaali hänestä tuli vuonna 1893. Malagola toimi Ascoli Picenon piispana vuosina 1876–1877 ja sen jälkeen Fermon arkkipiispana kuolemaansa saakka. ==Aiheesta muualla== *Catholic-hierarchy.org: Amilcare Malagola *The Cardinals of the Holy Roman Church Luokka:Italialaiset kardinaalit Luokka:Katoliset arkkipiispat Luokka:Vuonna 1840 syntyneet Luokka:Vuonna 1895 kuolleet
Cleto Bellucci

Cleto Bellucci (23. huhtikuuta 1921 – 7. maaliskuuta 2013) oli italialainen kirkonmies. Hän sai katolisen vihkimyksensä papiksi 27. tammikuuta 1946 ja piispaksi 14. toukokuuta 1969. Hänestä tuli vuonna 1969 Melzin titulaaripiispa ja Taranton apulaispiispa. Vuodesta 1973 hän oli arkkipiispan apulaisena Fermossa, ja vuonna 1976 hän seurasi Norberto Periniä Fermon arkkipiispana. Bellucci vetäytyi Fermon arkkipiispan virasta vuonna 1997, jolloin hänen seuraajakseen astui Benito Gennaro Franceschetti. == Lähteet == Luokka:Italialaiset katoliset arkkipiispat Luokka:Vuonna 1921 syntyneet Luokka:Vuonna 2013 kuolleet
Falklandinsaarten taistelu

Falklandinsaarten taistelu käytiin Etelä-Atlantilla 8. joulukuuta 1914 Saksan ja Britannian laivastojen välillä osana ensimmäistä maailmansotaa. Saksalainen risteilijäosasto, joka oli aiemmin Tyynellä valtamerellä nöyryyttänyt britit tuhoisassa Coronelin meritaistelussa, joutui nyt itse tuhon omaksi. Vara- amiraali, kreivi Maximilian von Speen komentama saksalainen risteilijäosasto siirtyi Coronelin taistelun jälkeen Kap Hornin editse Etelä-Atlantille saatuaan käskyn palata Saksaan. Kaapatusta brittiläisestä aluksesta saatu hiili ratkaisi saksalaisten polttoaineongelmat. Vara-amiraali von Spee päätti kuitenkin paluumatkan yhteydessä hyökätä Stanleyn satamaan Falkandinsaarilla aavistamatta, että satamassa odotti häntä etsimään lähetetty, murskaavan ylivoimainen vihollisen laivasto-osasto. Saksalaiset kääntyivät kiireesti pakoon tunnistettuaan vihollisen taisteluristeilijät, mutta nämä olivat liian nopeita. Von Spee päätti uhrata panssariristeilijänsä Scharnhorstin ja Gneisenaun ja kääntyi taisteluun antaakseen kolmelle kevyelle risteilijälleen mahdollisuuden paeta. Loppujen lopuksi vain kevyt risteilijä Dresden onnistui pakenemaan. Yli 1800 saksalaista kaatui, näiden joukossa vara-amiraali von Spee kaksine poikineen. 215 saksalaista pelastettiin merestä sotavankeuteen. Brittien tappiot jäivät pieniksi. == Lähteet == * ==Aiheesta muualla== * Falkland eräs maailmansodan meritaistelu, Suomen Kuvalehti, 05.01.1935, nro 1, s. 28, Kansalliskirjaston digitaaliset aineistot Luokka:Ensimmäisen maailmansodan meritaistelut Luokka:Falklandinsaaret Luokka:Vuoden 1914 sotahistoria Luokka:Yhdistyneen kuningaskunnan taistelut
Hamad bin Thuwaini

Hamad bin Thuwaini (arabiaksi حمود بن محمد) oli Omanissa syntynyt Brittien hallitseman Sansibarin sulttaani. Hamoudista tuli Sansibarin sulttaani Hamad bin Thuwainin jälkeen. Britit puolsivat Thuwainia, mutta hän sai kilpailijan Khalid bin Barghashista, joka julisti itsensä sulttaaniksi ja otti haltuunsa hallitsijan palatsin. Tämä johti Sansibarin sotaan, jossa britit pakottivat Bargashin pakenemaan. Thuwain lopetti orjuuden brittien painostuksesta. Hän sai kymmenen lasta vaimonsa Sayyida Khanforah bint Majid Al-Busaidin kanssa. *Sayyid Ali bin Hamud Al-Busaid *Sayyid Majid bin Hamud Al-Busaid *Sayyid Saud bin Hamud Al-Busaid *Sayyid Taimur bin Hamud Al-Busaid *Sayyid Faisal bin Hamud Al-Busaid *Sayyid Muhammed bin Hamud Al-Busaid *Sayyida Matuka bint Hamud Al-Busaid *PSayyida Bashan bint Hamud Al-Busaid *Sayyida Boran bint Hamud Al-Busaid *Sayyida Hakima bint Hamud Al-Busaid Luokka:Tansanialaiset henkilöt Luokka:Sulttaanit
Courmayeur

Courmayeur on Italian luoteisnurkassa sijaitsevaan Aostanlaakson autonomiseen alueeseen kuuluva kunta. Kunta sijaitsee Euroopan korkeimman vuoren Mont Blancin kupeessa ja siellä asuu 2 825 asukasta. Courmayeurissa sijaitsee talviurheilukeskus ja sen läpi kulkee Pojoen sivujoki Dora Baltea. Courmayeurin yhdistää Ranskan puolella sijaitsevaan Chamonix’in 11,6 kilometriä pitkä vuonna 1965 valmistunut Mont Blancin tunneli. == Talviurheilukeskus == Courmayeurin talviurheilukeskuksessa kylä sijaitsee 1 200 metrin korkeudella, ja sieltä pääsee nousemaan hissillä 2 624 metrin korkeudelle. Hoidettuja rinteitä siellä on 100 kilometriä. ==Courmayeurin aluejako== Courmayeurin kunta jakautuu yhdeksään pienempään alueeseen eli niin kutsuttuun "frazioneen". * Dolonne (Dolénna) * Entrèves (Éntréve) * La Palud (La Palù) * Villair Dessous (Lo Velé-Dézó) * Villair Dessus (Lo Velé-Damón) * Larzey (Lo Lazèi) * Entrelevie (Éntrelvie) * La Villette (La Veletta) * La Saxe (La Saha) ==Lähteet== ==Aiheesta muualla== * Kunnan sivusto Luokka:Aostanlaakson kunnat Luokka:Italian talviurheilukeskukset
Kurt Schumacher

Curt (Kurt) Ernst Carl Schumacher (13. lokakuuta 1895 Culm, Länsi-Preussi, Saksan keisarikunta – 20. elokuuta 1952 Bonn, Länsi-Saksa) oli saksalainen poliitikko. Schumacher osallistui vapaaehtoisena ensimmäiseen maailmansotaan. Hän haavoittui vaikeasti Venäjän Veikselin aluepiirissä, nykyisen Puolan alueella, joulukuussa 1914 ja hänen oikea kätensä oli amputoitava.Bataillon Bansa (Ers.-Bataillon Infanterie-Regiments Nr. 21), 3. Kompagnie: Musk. Kurt Schumacher – Culm – verwundet; Preußische Verlustliste Nr. 142, s. 4709\. Deutsche Verlustliste (5. Februar 1915). Schumacher joutui olemaan lähes koko kansallisosialistisen Saksan 12-vuotisen ajan (1933-1945) keskitysleireissä, joissa häntä kidutettiin. Tämä vahingoitti hänen terveyttään, ja hänen vasen jalkansa jouduttiin amputoimaan syyskuussa 1948.Klimpel, Volker: ”Berühmte Amputierte”, Würzburger medizinhistorische Mitteilungen, 23. vsk., 2004, s. 323–. Schumacher oli merkittävässä asemassa Saksan sosiaalidemokraattisen puolueen jälleenrakentamisessa toisen maailmansodan jälkeen maan läntisillä miehitysvyöhykkeillä. Hän onnistui kohottamaan Saksan sosiaalidemokratian profiilia tuomitsemalla jyrkästi Neuvostoliiton miehitysvyöhykkeellä toimineiden sosiaalidemokraattisten puoluejärjestöjen pakkoliittämisen vyöhykkeen kommunistien johtamaan Saksan sosialistiseen yhtenäisyyspuolueeseen 1946. Schumacher toimi puolueensa puheenjohtajana vuodesta 1946 sekä ensimmäisillä Saksan liittopäivillä ryhmän puheenjohtajana ja samalla oppositiojohtajana vuodesta 1949 kuolemaansa saakka. Hänet koettiin usein vastavoimana liittokansleri ja kristillisdemokraattien puheenjohtaja Konrad Adenauerille, jotka molemmat lasketaan kuuluvaksi läntisen Saksan perustajahahmojen joukkoon. == Lähteet == Luokka:Saksan sosiaalidemokraattisen puolueen puheenjohtajat Luokka:Amputoidut henkilöt Luokka:Vammaiset poliitikot Luokka:Vuonna 1895 syntyneet Luokka:Vuonna 1952 kuolleet
Ottavio Bandini

thumb|Ottavio Bandini Ottavio Bandini (25. lokakuuta 1558 Firenze – 1. elokuuta 1629 Rooma) oli italialainen kirkonmies. Hän opiskeli Firenzessä, Pariisissa, Salamancassa ja Pisassa. Hän toimi Fermon arkkipiispana vuosina 1595–1606 ja oli vuodesta 1596 yksi katolisen kirkon kardinaaleista. Kuollessaan hän oli Ostian kardinaalipiispa. ==Aiheesta muualla== *Catholic- hierarchy.org: Ottavio Bandini *The Cardinals of the Holy Roman Church Luokka:Italialaiset kardinaalit Luokka:Katoliset arkkipiispat Luokka:Vuonna 1558 syntyneet Luokka:Vuonna 1629 kuolleet
Bruno Foresti

Bruno Foresti (6. toukokuuta 1923 Brescia, Italia – 26. heinäkuuta 2022) oli italialainen kirkonmies. Hän sai katolisen vihkimyksensä papiksi 7. huhtikuuta 1946 ja piispaksi 12. tammikuuta 1975. Hän toimi vuosina 1983–1998 Brescian hiippakunnan piispana (henkilökohtaisena arvonimenään arkkipiispa) oltuaan sitä ennen Modena-Nonantolan arkkipiispana ja Plestian titulaaripiispana. == Lähteet == ==Aiheesta muualla== *Catholic-hierarchy.org: Archbishop Bruno Foresti Luokka:Katoliset arkkipiispat Luokka:Italialaiset piispat Luokka:Vuonna 1923 syntyneet Luokka:Vuonna 2022 kuolleet
Kimakkaväijyt

Kimakkaväijyt (Myiozetetes) on tyrannien heimoon kuuluva lintusuku. == Lajit == * Kimakkaväijy (Myiozetetes similis) * Pikkuväijy (Myiozetetes luteiventris) * Tarhaväijy (Myiozetetes granadensis) * Trilliväijy (Myiozetetes cayanensis) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Myiozetetes Luokka:Tyrannit
Ann-Louise Skoglund

Ann-Louise Skoglund (s. 28. kesäkuuta 1962 Karlstad, Ruotsi) on entinen ruotsalainen yleisurheilija. Hänen päälajinsa oli 400 metrin aitajuoksu ja hän oli ensimmäinen ruotsalaisnainen, joka voitti kultaa yleisurheilun EM- kilpailuissa. Skoglund voitti Ateenan EM-kilpailuissa 1982 kultaa 400 metrin aitajuoksussa ajalla 54,58 s. Helsingin MM-kilpailuissa 1983 hän sijoittui kuudenneksi ajalla 54,80 s. Hänen edelleen sijoittui vain neuvostoliittolaisia ja itäsaksalaisia juoksijoita. Los Angelesin 1984 olympialaisissa, joihin Neuvostoliitto ja Itä-Saksa eivät osallistuneet, oli 400 metrin aitajuoksu ensimmäistä kertaa olympiaohjelmassa. Skoglund sijoittui viidenneksi ajalla 55,43 s.https://www.sports-reference.com/olympics/athletes/sk/ann-louise- skoglund-1.html Hän hävisi pronssimitalisti Cristeana Cojocarulle vain 0,02 sekuntia. Stuttgartin EM-kilpailuissa 1986 Skoglund sijoittui neljänneksi ennätysajallaan 54,15 s jääden mitalisijasta jälleen 0,02 sekuntia. Skoglundin aika on yhä vuonna 2008 Ruotsin ennätys. ==Ennätykset== * 200 m: 23,76 (1983) * 400 m: 51,69 (1986) * 400 m aidat: 54,15 (1986) NR * 4 x 100 m viesti: 46,62 (1979) * 4 x 400 m viesti: 3.35,83 (1982) ==Lähteet== * * * ===Viitteet=== Luokka:Ruotsalaiset 400 metrin aitajuoksijat Luokka:Vuonna 1962 syntyneet Luokka:Elävät henkilöt
Härömäiset

Härömäiset (Cucujoidea) on kovakuoriaisiin (Coleoptera) kuuluva yläheimo. Yläheimo käsittää runsaasti heimoja, jotka ovat ulkonäöltään hyvinkin erilaisia. Pääsääntöisesti yläheimon lajit ovat kooltaan melko pieniä. Vanhan tavan mukaan härömäisten heimot on jaettu kahteen ryhmään: * nuijasarviset (Clavicornia) omaavat nimen mukaisesti yleensä nuijamaiset tuntosarvet. Tosin samankaltaisia tuntosarvia on todettu suurella joukolla muitakin kovakuoriaisia. * erilaisniveliset (Heteromera) tunnistetaan lähinnä nilkoistaan. Etu- ja keskinilkat ovat viisijaokkeiset, ja takanilkat taas nelijaokkeiset. == Heimoja == Kovakuoriaisten kuten muidenkin hyönteisten suomenkielistä nimistöä koskevia asioita käsittelee Suomen Hyönteistieteellisen Seuran sanastotoimikunta. * Agapythidae * Alexiidae * Kekälesieniäiset Biphyllidae * Boganiidae * Bothrideridae :(Aarnikätkä (Bothrideres contractus) :on heimonsa ainut edustaja Suomessa) * Lukkakuoriaiset Byturidae * Cavognathidae * Kerrikuoriaiset Cerylonidae * Leppäpirkot eli leppäkertut Coccinellidae * Kilpukkaiset Corylophidae * Luihukuoriaiset tai salasyöjät Cryptophagidae * Häröt Cucujidae * Cyclaxyridae * Discolomatidae * Kirjosieniäiset Endomychidae * Helysieniäiset Erotylidae * Helotidae * Hobartiidae * Kateretidae * Laemophloeidae * Lamingtoniidae * Närviäiset Lathridiidae * Soukkohäröt Monotomidae * Myraboliidae * Kiiltokuoriaiset Nitidulidae * Passandridae * Hedekuoriaiset Phalacridae * Phloeostichidae * Priasilphidae * Propalticidae * Protocucujidae * Silvanidae * Smicripidae * Sphindidae * Tasmosalpingidae * † Parandrexidae == Aiheesta muualla == *ITIS: Cucujoidea *Hyonteismaailma.fi - Riisihärö ja pähkinähärö Oy Transmeri A *Hyonteismaailma.fi - Lesehärö Oy Transmeri A == Lähteet == Luokka:Erilaisruokaiset
Readiness to Sacrifice

Readiness to Sacrifice on Michael Kisken toinen sooloalbumi. Se julkaistiin Japanissa ja Etelä-Koreassa vuonna 1999 ja myöhemmin Euroopassa vuonna 2001. ==Kappaleet== # (Kiske) # (Kiske) # (Kiske) # (Kiske, Ciriaco Taraxes) # (Kiske, Taraxes) # (Kiske) # (Kiske) # (Kiske) # (Kiske) # (Kiske) ==Kokoonpano== * Michael Kiske – laulu, kitara, koskettimet * Ciriaco Taraxes – kitara, kosketinsoitin * Jens Mencl – basso * Juergen Spiegel – rummut ===Vierailevat muusikot=== * The Bremer Weser Quartett – jousisoittimet * Norbert Krietemeyer – huilu * Ralli D. – basso kappaleessa ”Watch Your Blue” * Kay Rudi Wolke – rummut kappaleissa ”Philistine City” ja ”Watch Your Blue” == Lähteet == Luokka:Vuoden 1999 albumit Luokka:Michael Kisken albumit
Salvatore Morale

Salvatore Morale (s. 4. marraskuuta 1938 Teolo) on entinen italialainen yleisurheilija. Hänen päälajinsa oli 400 metrin aitajuoksu. Hän on yhä yksi vain neljästä eurooppalaisesta miesjuoksijasta, joka on juossut maailmanennätyksen tässä yhdysvaltalaisten hallitsemassa lajissa. Morale voitti Belgradin EM-kilpailuissa 1962 kultaa 400 metrin aitajuoksussa maailmanennätystä sivuavalla ajalla 49,2 s. Samoissa kisoissa hän sijoittui 4 × 400 metrin viestijuoksussa viidenneksi ajalla 3.07,8. Tokion 1964 olympialaisten aitajuoksussa hän saavutti pronssia ajalla 50,1 s. ==Lähteet== * * * Luokka:Italialaiset 400 metrin aitajuoksijat Luokka:Italialaiset olympiamitalistit Luokka:Vuonna 1938 syntyneet Luokka:Elävät henkilöt
Helmut Janz

Helmut Janz (11. huhtikuuta 1934 – 8. marraskuuta 2000) oli saksalainen 400 metrin aitajuoksija. Janz sijoittui Rooman 1960 olympialaisten 400 metrin aitajuoksussa neljänneksi ajalla 49,9 s. Yhdysvallat saavutti juoksussa kolmoisvoiton ja Janz hävisi pronssimitalisti Richard Howardille 0,2 sekuntia. Belgradin EM-kilpailuissa 1962 Janz saavutti pronssia ajalla 50,5 s. Hänen edellään olivat maailmanennätystä 49,2 s sivunnut italialainen Salvatore Morale ja ajan 50,3 s juossut maanmies Jörg Neumann. ==Lähteet== * * Luokka:Saksalaiset 400 metrin aitajuoksijat Luokka:Vuonna 1934 syntyneet Luokka:Vuonna 2000 kuolleet
Jörg Neumann

Jörg Neumann (s. 2. joulukuuta 1941) on entinen saksalainen 400 metrin aitajuoksija. Neumann saavutti Belgradin EM-kilpailuissa 1962 hopeaa 400 metrin aitajuoksussa ajalla 50,3 s. Häntä nopeampi oli vain maailmanennätystä 49,2 s sivunnut italialainen Salvatore Morale. ==Lähteet== * Luokka:Saksalaiset 400 metrin aitajuoksijat Luokka:Vuonna 1941 syntyneet Luokka:Elävät henkilöt
Per-Ove Trollsås

Per-Ove Trollsås (18. tammikuuta 1933 Krokom – 5. marraskuuta 2000 Järfälla) oli ruotsalainen 400 metrin aitajuoksija. Trollsås saavutti Tukholman EM- kilpailuissa 1958 hopeaa 400 metrin aitajuoksussa ajalla 51,6 s. Hän hävisi Neuvostoliiton Juri Litujeville 0,5 sekuntia. == Lähteet == * === Viitteet === Luokka:Ruotsalaiset 400 metrin aitajuoksijat Luokka:Vuonna 1933 syntyneet Luokka:Vuonna 2000 kuolleet
Bruno Galliker

Bruno Galliker (29. joulukuuta 1931 Emmenbrücke – 27. toukokuuta 2020 Zürich) oli sveitsiläinen 400 metrin aitajuoksija. Galliker saavutti Tukholman EM- kilpailuissa 1958 pronssia 400 metrin aitajuoksussa ajalla 51,8 s. Rooman kesäolympialaisissa 1960 hän jäi loppukilpailussa kuudenneksi eli viimeiseksi ajalla 51,0 s. Belgradin EM-kilpailuissa 1962 hän saavutti pronssia 4 × 400 metrin viestijuoksussa. Galliker juoksi viestissä ensimmäisen osuuden joukkueen loppuajan oltua 3.07,0. Galliker kuoli Zürichissä 88-vuotiaana 27. toukokuuta 2020.https://www.luzernerzeitung.ch/sport/bruno-galliker- mit-89-jahren-verstorben-ld.1224757Olympedia == Lähteet == * * * === Viitteet === == Aiheesta muualla == * Luokka:Sveitsiläiset 400 metrin aitajuoksijat Luokka:Vuonna 1931 syntyneet Luokka:Vuonna 2020 kuolleet
Heikki Jääskeläinen (jääkäri)

Heikki Jääskeläinen () oli suomalainen jääkärivänrikki. Hänen vanhempansa olivat torppari Aaro Heikki Jääskeläinen ja Henriikka Vepsäläinen. Hänet vihittiin avioliittoon vuonna 1923 Vilhelmiina Nevalaisen kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Jääskeläinen kävi kansakoulun ja Jalkaväen kapitulanttikoulun vuosina 1923–1924 sekä sotilaspedagogisen kurssin vuonna 1926. ==Jääkärikausi== Jääskeläinen työskenteli sahatyömiehenä Ruotsissa enne liittymistään vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 5. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. ==Suomen sisällissota== Jääskeläinen saapui takaisin Suomeen (Vaasaan) aliupseeriksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin joukkueenjohtajaksi 2. Krenatöörirykmentin 2. Savon pataljoonan 2. komppaniaan. Hän otti osaa sisällissodan taisteluihin Vilppulassa, Lylyssä, Korkeakoskella, Lempäälässä, Tampereella ja Vesilahdella sekä rykmentin etenemiseen Valkeakosken, Hauhon, Tuuloksen ja Lammin kautta Koskelle. ==Sisällissodan jälkeinen aika== Jääskeläinen siirrettiin sisällissodan jälkeen 18. heinäkuuta 1918 Pioneerikoulutuspataljoonaan, josta hänet siirrettiin aluksi koulutusaliupseeriksi 4. komppaniaan ja 14. tammikuuta 1919 Panssarijuna 2:n vääpeliksi. Myöhemmin hän toimi vääpelinä 1. ja 4. komppaniassa kunnes hänet siirrettiin 1. helmikuuta 1935 pioneerivälinevaraston hoitajaksi. ==Talvi- ja jatkosota== Jääskeläinen osallistui talvisotaan komppanianvääpelinä 23. Pioneerikomppaniassa ja osallistui taisteluihin Kollaalla. Välirauhan aikana hän toimi samassa tehtävässä kunnes hänet siirrettiin komppanianvääpeliksi Pioneeripataljoona 12:sta ja edelleen Pioneeripataljoona 9:ään sekä Pioneeripataljoona 4:ään. Jatkosodan puhjettua hänet siirrettiin vääpeliksi Pioneeripataljoona 24:ään, josta hänet siirrettiin Pioneerikoulutuskeskuksen keskusvaraston hoitajaksi ja oli toimessa aina sodan loppuun asti ja osallistui taisteluihin Repola- Rukajärvi akselilla. Sotien jälkeen hän toimi Pioneerirykmentin ase- ja vientivälinevaraston hoitajana. Hän erosi vakinaisesta palveluksesta vuonna 1950 ja siirtyi sen jälkeen varastonhoitajaksi Ojaputki Oy:n palvelukseen Korialle. - Hänet haudattiin Kouvolaan. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1895 syntyneet Luokka:Vuonna 1960 kuolleet
BBC Three

BBC Three oli kaapeli- ja satelliittitelevisiokanava, joka kuului brittiläiselle yleisradioyhtiö BBC:lle. Kanava korvasi BBC:n BBC Choicen. BBC Three jakoi kanavapaikkansa lapsille tarkoitetun CBBC:n kanssa, minkä vuoksi BBC Threen ohjelmistoa näkyi vain iltaseitsemästä aamuneljään. Maaliskuussa 2014 BBC ilmoitti, ettei BBC Three jatka televisiokanavana alkuvuodesta 2016 eteenpäin 100 miljoonan punnan budjettileikkauksen seurauksena. Nykyään BBC Three näkyy vain internetissä. == Perustaminen == Kanava aloitti toimintansa 9. helmikuuta 2003, yksitoista kuukautta ennen alkuperäistä suunnitelmaa korvaten samantyyppisen BBC Choice -kanavan. Perustamista edelsi vilkas keskustelu ohjelmistoprofiilista ja siitä kuinka tämän yleisradioyhtiön kanavan tulisi erottua kaupallisista nuorisolle suunnatuista viihdekanavista. Kanava lopetti toiminnansa televisiossa 16. helmikuuta 2016, ja muutti verkkoon samana päivänä. == Katsojat == BBC Three oli suunnattu 15–34-vuotiaille, joten se kilpaili samasta katsojakunnasta ITV2 ja E4 -digikanavien kanssa. Joka viikko yhdeksän miljoonaa ihmistä katsoi BBC Threetä. == Aiheesta muualla == * BBC Threen kotisivut. * BBC Threen ohjelmaopas. Two Luokka:Vuonna 2003 perustetut televisiokanavat
Litoria aurea

Litoria aurea on australialainen maassa liikkuva lehtisammakko. == Ulkonäkö ja koko == L. aurea kasvaa 11 cm pitkäksi, joten se on yksi Australian suurikokoisimmista sammakkolajeista. Sen kuononkärki on terävä ja jalat pitkät; varpaiden välissä oleva kalvo ulottuu lähes varpaankärkiin asti. Pohjaväri on vaaleanvihreä ja sitä peittävät joskus, mutta eivät aina, hiekanruskeat kuviot. Silmän takana on selvä korva-aukko. Tumma viiva kulkee kyljessä melkein kuononkärjestä silmän läpi lähelle pyrstöä. Toukat ovat suuria, ja niillä on keltaiset evät. Vanhetessaan toukat muuttuvat tummemmiksi.Frogs Australia == Elinympäristö ja levinneisyys == L. aurea elää hitaasti virtaavissa vesistöissä ja niitä ympäröivissä kosteikoissa. Lisääntyäkseen se tarvitsee lammikoita, joissa ei ole petokaloja, ja poikasten kasvatus onnistuukin parhaiten sellaisissa lätäköissä, jotka kuivuvat kuivan kauden tullen. L. aurea on australialainen laji, jota tavataan mantereen kaakkoisosassa. Se on istutettu Uuteen-Seelantiin, Uuteen-Kaledoniaan ja Vanuatulle. Laji on muuttunut viime vuosina harvinaisemmaksi. Sen populaatiosta arvellaan hävinneen kymmenessä vuodessa 30 %. Vähenemiseen ovat syynä elinympäristön tuhoutuminen, loistauti sekä muualta Australiaan istutetut petoeläimet. == Luokittelu == L. aurea luokiteltiin ensin aitosammakoihin (Rana) kuten suomalainenkin sammakko, sillä sen vartalonmuoto muistuttaa aitosammakoita. Luuston ja rustokudoksen rakenteen läheisempi tarkastelu on saanut tutkijat siirtämään sen Litoria-sukuun. == Käyttäytyminen == L. aurea on yksi harvoista sammakkolajeista, joka liikkuu päivisin. Pariutumiskausi on lokakuusta tammikuuhun. Koiraat kurnuttavat uiskennellessaan avovedessä.Frogs of Victoria Kylminä kuukausina nämä sammakot ovat hyvin passiivisia, mutta eivät vetäydy varsinaiseen horrokseen. Samalla niiden väri muuttuu tummemmaksi, melkein mustaksi. == Lähteet == Luokka:Lehtisammakot Luokka:Uhanalaiset sammakkoeläimet
Daydream Nation

Daydream Nation on yhdysvaltalaisen vaihtoehtorockyhtye Sonic Youthin lokakuussa 1988 julkaistu viides studioalbumi. Levyn julkaisi Yhdysvalloissa Enigma Records ja Isossa-Britanniassa Blast First. Useat musiikkijulkaisut, kuten Rolling Stone, Spin Magazine ja Pitchfork ovat valinneet levyn yhdeksi 1980-luvun parhaista. Levynjulkaisun jälkeen yhtye aloitti joulukuuhun saakka kestäneen Pohjois-Amerikan kiertueen, jolla he soittivat lähes yksinomaan Daydream Nationin kappaleita. Ainoat vanhat kappaleet, joita yhtye soitti kiertueella olivat I Love Her All The Time, Brother James ja I Wanna Be Yr Dog. Alkuvuodesta 1989 yhtye esiintyi myös Uudessa Seelannissa, Australiassa, Japanissa ja Neuvostoliitossa. Tämän jälkeen yhtye suuntasi Euroopan- kiertueelle. Myös näillä kiertueilla yhtye esitti enimmäkseen uuden albumin kappaleita. ==Kappaleet== # # # # # # # # # # # # #*a) #*b) #*c) Joillakin julkaisuilla ”Trilogyn” kolme osaa ovat erillisinä kappaleina. ==Kansikuva== Albumin kannessa on Gerhard Richterin maalaus Kerze vuodelta 1983. Albumin takakannessa on Richterin toinen, samanniminen maalaus vuodelta 1982. ==Uusi kiertue ja uudelleenjulkaisu== Vuonna 2007 Sonic Youth päätti esittää Daydream Nationin Lontoossa ATP:n Dont Look Back-konserttisarjassa, jossa yhtyeet esittävät jonkin klassikkojulkaisunsa kokonaisuudessaan. Konsertin innoittamana yhtye aloitti uuden Daydream Nation -kiertueen, esiintyen muun muassa Espanjassa, Saksassa, Italiassa, Yhdysvalloissa, Ranskassa, Belgiassa, Skotlannissa sekä Englannissa. Kiertueen jälkeen yhtye uudelleenjulkaisi Daydream Nationin tupla-cd:nä ja neljänä 12" LP-vinyylinä. Alkuperäisen, remasteroidun levyn lisäksi julkaisu sisälsi kiertueella nauhoitetun live- version levystä, joitakin cover-versioita muiden yhtyeiden kappaleista sekä aiemmin julkaisemattoman demoversion kappaleesta Eric's Trip. ==Lähteet== Luokka:Vuoden 1988 albumit Luokka:Sonic Youthin albumit
Breakout

Breakout tai Break Out voi tarkoittaa esimerkiksi: * Breakout, Atarin vuonna 1976 julkaisema kolikkopeli * Breakout, Miley Cyrusin albumi vuodelta 2008 * ”Breakout”, rockyhtye Foo Fightersin vuonna 2000 julkaistu single * False Metal, Brother Firetriben albumi, joka on julkaistu uudelleen nimellä Break Out * Break Out, The Pointer Sistersin albumi vuodelta 1983 * Teräshermo (engl. Breakout), Tom Griesin ohjaama elokuva vuodelta 1975
Beljov

Beljov () on kaupunki Tulan alueella Venäjällä. Se sijaitsee Okan rannalla 155 kilometriä Tulasta lounaaseen. Kaupunki on Beljovin piirin keskus. Sen läpi kulkee Smolenskin ja Gorbatšovon välinen rautatie (Beljovin asema). Asukkaita on 15 300 henkeä (vuonna 2005). Beljov mainitaan ensimmäisen kerran vuonna 1147. 1200-luvulta lähtien se kuului Liettuaan. 1300-luvun lopulta lähtien kaupunki oli Beljovin ruhtinaskunnan keskus. Vuonna 1437 sen hävittivät Kultaisen ordan joukot. Vuonna 1494 Beljov liitettiin Venäjään. Vuosina 1512 ja 1544 sen ryöstivät krimin tataarit. 1500–1600-luvulla Beljovin linnoitus oli osa Venäjän etelärajan puolustusjärjestelmää. Vuonna 1708 se liitettiin Kiovan lääniin, vuonna 1719 Belgorodin kuvernementin ja vuonna 1777 siitä tuli Tulan kuvernementin Beljovin kihlakunnan keskus. 1800-luvulla Beljov oli taloudeltaan Tulan alueen toiseksi tärkein kaupunki. Okan laivaliikenteen väheneminen hidasti sen kehitystä. Nykyään Beljovissa on mm. koneenrakennus-, rakennustarvike- ja elintarviketeollisuutta. Kaupunki on kuuluisa pitseistään. Nähtävyyksistä huomattavin on 1600–1800-luvuilla rakennettu Kristuksen kirkastumisen luostari. ==Lähteet== * ==Aiheesta muualla== * Beljovin piirin sivusto Luokka:Tulan alueen kaupungit
Senioripiha

Senioripiha on Joensuun keskustassa sijaitseva ikäihmisten asumis- ja palvelukeskus. Kyseessä on uudentyyppinen hyvinvointikeskus, joka yhdistää senioreiden asumisen, palvelut, harrastamisen sekä tutkimus- ja kehittämistoiminnan. Senioripiha on tarkoitettu sekä sen asukkaille että kaikille joensuulaisille vanhuksille. Senioripihan palvelupisteestä annetaan kaikkiin ikäihmisten palveluihin liittyvää neuvontaa ja ohjausta. Yhdessä paikassa on tieto niin yksityisen, kolmannen sektorin kuin kunnankin järjestämistä vanhuspalveluista. Senioripiha Oy:n toimitusjohtaja on Jukka Masalin. Kolmen taloa sai syksyllä 2014 nimikilpailuun perusteella nimet Maija, Matti ja Martta. Senioripihan sijaitsee entisen paloaseman tontilla, joka on lähellä Pielisjoen rantaa ja Pötkänniemeä ja joka rajoittuu Torikatuun ja Rantakatuun. Paloaseman toiminta loppui vuonna 2008, ja sen jälkeen rakennuksissa toimi asunnottomien yömaja. Senioripihan rakentaminen alkoi 2012.Joensuun Uutiset 22.11.2008 Hankkeesta käytettiin alun perin nimitystä Hoivapuisto. Yksi vaihtoehtoehto sijoituspaikaksi oli aivan ydinkeskustassa Rantakadun, Torikadun ja Suvantokadun rajoittamassa korttelissa, mutta se osoittautui ahtaaksi paikaksi keskukselle. ==Valmistumisaikataulu== Senioripihan ensimmäisessä vaiheessa valmistui 55 itsenäisen asumisen vuokra- asuntoa ja 20 pienryhmäkotiasuntoa. Ensimmäiset asukkaat muuttivat Maija- taloon 1.4.2014. Asuntojen koko on 38–50,5 neliötä. Talossa on myös muun muassa Respectan apuvälinemyymälä. Toisessa vaiheessa keväällä 2015 valmistuu 80 tehostetun hoivan asuntoa Matti-taloon . Tällöin valmistuu ravintola asukkaille, kuntosali, päivätoiminnan, muistihuollon, kotihoidon ja sosiaalipalveluiden tiloja sekä harrastustiloja. Kolmanteen Martta-taloon rakennetaan vuokra- ja vapaarahoitteisia asuntoja. ==Lähteet== *Senioripihan esisuunnittelu, Joensuun kaupunki ===Viitteet=== Luokka:Joensuun rakennukset ja rakennelmat Luokka:Vanhustenhuolto
Belaja Holunitsa

Belaja Holunitsa () on kaupunki Kirovin alueella Venäjällä. Se sijaitsee Vjatkan sivujoen Belaja Holunitsan rannalla 82 kilometriä Kirovista koilliseen. Kaupunki on Belaja Holunitsan piirin keskus. Asukkaita on 11 700 henkeä (vuonna 2005). Paikkakunta on syntynyt vuonna 1764 perustetun rautatehtaan yhteyteen. Vuonna 1965 siitä tuli kaupunki. Nykyään Belaja Holunitsassa on metalli-, puunjalostus- ja elintarviketeollisuutta. ==Lähteet== * ==Aiheesta muualla== * Belaja Holunitsalle omistettu sivusto Luokka:Kirovin alueen kaupungit
Bataisk

Bataisk () on kaupunki Rostovin alueella Venäjällä. Se sijaitsee Donin rannalla 15 kilometriä Donin Rostovista kaakkoon. Kaupungissa risteytyvät Krasnodarin, Bakun ja Salskin rautatiet, sen kautta kulkee myös Donin Rostovin ja Bakun välinen valtatie. Asukkaita oli 111 843 henkeä (vuonna 2010). Paikkakunta on syntynyt kasakoiden hävittämän Batain tataarileirin paikalle vuosina 1779–1780. Vuonna 1938 siitä tuli kaupunki. Nykyään se on Donin Rostovin teollinen esikaupunki ja tärkeä liikennekeskus. Kuva:BatayskStation.JPG |Rautatieasemaa |Kulttuuritalo ja Lenin. ==Lähteet== ===Viitteet=== ==Muut lähteet== * ==Aiheesta muualla== * Bataiskin kaupungin sivusto Luokka:Rostovin alueen kaupungit
Baryš

Baryš () on kaupunki Venäjällä Uljanovskin alueella. Se sijaitsee Volgan vesistöön kuuluvan Baryšjoen rannalla 139 kilometriä Uljanovskista lounaaseen. Kaupunki on Baryšin piirin keskus. Sen kautta kulkee Inzan ja Syzranin välinen rautatie (Baryšin asema). Asukkaita on 18 100 (vuonna 2005). Paikkakunta on syntynyt 1600-luvun loppupuolella. Vuonna 1954 siitä tuli kaupunki. Nähtävyyksistä huomattavin on vuonna 1754 rakennettu Kolminaisuuden kirkko. Церковь в селе Павловка Барышского района.jpg|Kristuksen syntymäkirkko. Kulttuuriperintökohde. Черная церковь в селе Холстовка.jpg|Arkkienkeli Mikaelin kirkko. Kulttuuriperintökohde ==Lähteet== ==Aiheesta muualla== * Baryšin kaupungin sivusto Luokka:Uljanovskin alueen kaupungit